
Приложение № 1


УСЛОВИЯ ЗА ДОПУСТИМОСТ НА КРАЙНИ ПОЛУЧАТЕЛИ ПО ПРОЦЕДУРАТА

Във връзка с услугата „Предоставяне на персонализирани услуги на МСП в Северните райони на България в различни ключови области, свързани с тяхното развитие и растеж, като: маркетинг, стратегическо планиране, организация и управление, достъп до пазари и др.“ по проект № BG16RFPR001-1.009-0001“, предприятията, крайни ползватели на помощта по горецитираната услуга, трябва да отговарят на следните условия за допустимост:
Да са търговци по смисъла на Търговския закон или Закона за кооперациите.
Да са микро, малко или средно предприятие по смисъла на чл. 3 и чл. 4 от ЗМСП и Препоръка на Комисията от 6 май 2003 г. относно определението за микро, малки и средни предприятия (ОВ L 124, 20.5.2003 г., стр. 36).
Да извършват стопанска дейност в една или повече от областите в Северна България. Областите, които попадат в трите региона на Северна България – Северозападен (СЗР), Северен Централен (СЦР) и Североизточен регион (СИР), са: Видин, Враца, Монтана, Плевен, Ловеч, Габрово, Велико Търново, Русе, Разград, Търговище, Силистра, Добрич, Шумен и Варна.
Да са предприятия, които нямат публични задължения към държавата съгласно чл. 162, ал. 2, т.1 от Данъчно-осигурителния процесуален кодекс (ДОПК). 
Да извършват основна и/или допълнителна икономическа дейност, която НЕ попада в забранителните режими съгласно Регламент (ЕС) № 2021/1060 на Европейския парламент и на Съвета от 24 юни 2021 година и Регламент (ЕС) 2021/1058 на Европейския парламент и на Съвета от 24 юни 2021 година относно Европейския фонд за регионално развитие и относно Кохезионния фонд.
Да не са получавали подобни на специализираните услуги по настоящата процедура, а именно персонализирани услуги  с цел повишаване на капацитета на управленския екип и подобряване на уменията им за успешно бизнес развитие, които през последните 12 месеца вече са били финансирани от други публични източници.
Да не попадат в забранителните режими на Регламент (ЕС) 2023/2831 на Комисията от 13 декември 2023 г., относно прилагането на членове 107 и 108 от Договора за функционирането на Европейския съюз към помощта „de minimis".
Общият размер на предвидената по проекта помощ за съответното „едно и също предприятие“, събрана с помощите, получени от получателя, съответства на допустимия кумулиран размер съгласно приложимия регламент за минимални помощи в зависимост от финансираните дейности, като не може да надхвърля левовата равностойност на 300 000 евро (586 749 лева), в случай на „едно и също предприятие“, за период от три предходни години, считано от датата на предоставяне на помощта.
[bookmark: _GoBack]Да не осъществяват дейности в областта на първичното производство и преработка на селскостопански продукти и на продукти от риболов и аквакултури (сектор А „Селско, горско и рибно стопанство“), а в случай, че осъществяват, получената помощ да не се ползва за тази дейност.


ВАЖНО: Когато получателят на помощ упражнява едновременно дейност в недопустимите сектори и в допустимите сектори, безвъзмездната помощ под формата на услуга се предоставя само за дейностите в допустимите сектори, като получателят на помощта (услугата) следва да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите и/или разграничаване на разходите, така че дейностите в недопустимите сектори да не се ползват от безвъзмездната помощ по настоящата процедура.
Проект № BG16RFOP002-2.052-0001 „Подкрепа на интернационализацията на българските предприятия чрез провеждане на търговски мисии, бизнес форуми, конференции, контактни борси и двустранни срещи“ 

Този документ е създаден с финансовата подкрепа на Оперативна програма „Иновации и конкурентоспособност“ 2014-2020, съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от Изпълнителна агенция за насърчаване на малките и средните предприятия и при никакви обстоятелства не може да се приема, че този документ отразява официалното становище на Европейския съюз и Управляващия орган.
2
 Проект № BG16RFPR001-1.009-0001 „Предоставяне на комплексни услуги на предприятията от Северните райони на България с цел подкрепа на тяхното устойчиво развитие и растеж чрез подпомагане дейността на Изпълнителна агенция за насърчаване на малките и средните предприятия (ИАНМСП)“
Този документ е създаден с финансовата подкрепа на Програма „Конкурентоспособност и иновации в предприятията“ 2021-2027 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от Изпълнителна агенция за насърчаване на малките и средните предприятия и при никакви обстоятелства не може да се приема, че този документ отразява официалното становище на Европейския съюз и Управляващия орган.

